Berlingske Tidende, 1831-05-13
General Dwernicki har ved Generalissimus indsendt følgende Kapport fra Leiren ved Kolodne, dateret den 24de April: "Efterat jeg den 16de d. M. var rykket ud af Droskopol, ankom jeg paa samme Dag om Middagen til Boromel, en Flække ved den venstre Stirbredd. Jeg befalede strax, at Broen over denne Flod, som Fienden ved sit Tilbagetog havde tilintetgjort, igjen skulde opføres; efterat dette inden 4 Timers Forløb var skeet, befalede jeg den første Infanteriebataillon, at besætte den dybe Skov, der ligger paa den anden Siden af Floden, og igjennem hvilken Veien til den fjendtlige Leir førte. - Den 17de d. M. beskjæftigede jeg mig i Boromel med at indhente nøiagtig Efterretning og Fjendens Styrke, denne bestod, som jeg endnu paa samme Dag fik Leilighed til personlig at overtyde mig om af 12,000 Mand regelmæssig Kavallerie og Infanterie med 23 Kanoner. - Den 18de angreb Fjenden i Dagningen med sit hele Infanterie, der beløb sig til 8 Batailloner, Skoven, i hvilken een af vore Batailloner holdt Vagt; denne gjorde han til Fange og søgde at gaae over Broen; han plantede sex Kanoner, under hvis Beskyttelse han haabede at opnaae sin Hensigt; men efter en heftig Kanonade fra begge Sider, der varede i nogle Timer, blev Resultatet, at fire af hans Kanoner demonteredes og en Mængde Mennesker dræbtes ved vor Kartælskild; denne tilføiede især de fjendtlige Infanteriemasser, der søgte at trænge frem af Skoven, et betydeligt Tab. Vi havde paa denne Dag omtrent 20 Saarede, af hvilke to Officerer. - Den 19de begav Fjenden sig, efterat han med Infanterie og Artillerie stærkt havde besat Skoven, med alle sine Stridskræfter til Landsbyerne Chriliki og Krasne, en Miil nedenfor Borommel; efterat han der var gaaet over Stir floden, concentrerede han sig ved Landsbyen Nowosiolk, som ligger paa den venstre Flodbredd. Jeg marscherede strax de fremrykkende fjendtlige Masser, der kommanderedes af General Rüdiger imøde, og lod mit Infanterie tilligemed to Kanoner blive tilbage, for at formene Fjenden Overgangen over Broen; ogsaa detascherede jeg sex Kavallerie-Eskadroner, for at iagttage Veien til Berestetzko i det Tilfælde, at Fjenden, som jeg formodede, vilde angribe mig derfra. - Kampen begyndte med en heftig Jld fra det hele fjendtlige Artillerie, til hvilket ogsaa det ved Tyrkekrigen, navnkundige 94de Compagnie hørte. Denne Kanonade besvaredes fra vor Side af 8 Kanoner, thi de øvrige bleve brugte paa andre Punkter. - To modige Angreb af mit Kavallerie kastede Fjenden i den største Uorden tilbage til Landsbyen Nowosiolk, hvor han atter samlede sine adsplittede Kolonner, og dækkede sig ved Skoven, der grændser til Landsbyen. Aftenens Mørke tillod ikke at forfølge Fienden videre. - Han havde en Mængde Døde og 800 Saarede, blandt hvilke General Plockow er dødeligen saaret. Vi gjorde 1000 Mand til Fanger, blandt disse en Ma for og nogle suballene Officere. - Vi mistede to landt saarede Officeerer, der gjordes til Fanger; 50 Underofficeerer og Gemene dræbtes eller bleve tagne til Fanger; otte Officeerer og 60 Underofficeerer og Gemene bleve saarede. - Efterat jeg paa denne Maade havde bortryddet de hindringer, som Fjenden lagde min videre Fremrykken i Veien, tilbragde jeg Natten paa Kamppladsen, marscherede den 20de d. M., da det dagedes, til Berstecko, hvor jeg uhindret passerede Stirfloden, og opslog min Leir ved Cholin. Den 21de om Morgenen tidlig ankom jeg til Radziwilow, den 22de til Taraz og den 23de til Kolodro.